CELEX: 32017D0938
Language: da
Date: 2013-09-23 00:00:00
Title: Rådets afgørelse (EU) 2017/938 af 23. september 2013 om undertegnelse på Den Europæiske Unions vegne af Minamatakonventionen om kviksølv

2.6.2017   
            
            
               DA
            
            
               Den Europæiske Unions Tidende
            
            
               L 142/2
            
         RÅDETS AFGØRELSE (EU) 2017/938
   af 23. september 2013
   om undertegnelse på Den Europæiske Unions vegne af Minamatakonventionen om kviksølv
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Kviksølv og kviksølvforbindelser er meget giftige for menneskers, dyrs og planters sundhed. I Unionen er kviksølv og kviksølvforbindelser omfattet af regler for at beskytte menneskers sundhed og miljøet.
            
         
               (2)
            
            
               De Forenede Nationers Miljøprograms (UNEP) styrelsesråd anmodede i 2009 UNEP's eksekutivdirektør om at nedsætte en mellemstatslig forhandlingskomité med mandat til at udarbejde et globalt juridisk bindende instrument om kviksølv, som skulle afslutte sit arbejde inden styrelsesrådets 27. møde i 2013.
            
         
               (3)
            
            
               Rådet bemyndigede i december 2010 Kommissionen til på Unionens vegne og i overensstemmelse med forhandlingsdirektiverne i addendummet til denne bemyndigelse at deltage for så vidt angår spørgsmål, der henhører under Unionens kompetence, og som Unionen har vedtaget regler om, i forhandlingerne om et globalt juridisk bindende instrument om kviksølv.
            
         
               (4)
            
            
               Forhandlingerne blev afsluttet med succes på den mellemstatslige forhandlingskomités 5. møde den 13.-18. januar 2013 i Genève.
            
         
               (5)
            
            
               Unionen spillede en afgørende rolle under forhandlingerne og bidrog aktivt til det endelige resultat inden for rammerne af de forhandlingsdirektiver, Kommissionen havde fået.
            
         
               (6)
            
            
               Rådet så på sin 3233. samling den 21. marts 2013 med tilfredshed på resultatet af forhandlingerne.
            
         
               (7)
            
            
               Det globale juridisk bindende instrument om kviksølv åbnes for undertegnelse som Minamatakonventionen om kviksølv på en diplomatkonference, der finder sted fra den 7.-11. oktober 2013 i Kumamoto i Japan.
            
         
               (8)
            
            
               Minamatakonventionen om kviksølv bør derfor undertegnes —
            
         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af Minamatakonventionen om kviksølv bemyndiges med forbehold af indgåelse af konventionen (1).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne konventionen på Unionens vegne.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 23. september 2013.
      
         
            På Rådets vegne
         
         V. JUKNA
         
            Formand
         
      
   
   
      (1)  Teksten til konventionen vil blive offentliggjort sammen med afgørelsen om dens indgåelse.